Source: https://www.epi.sk/zz/1950-43
Timestamp: 2019-08-19 01:35:56+00:00

Document:
43/1950 Zb. Nariadenie o organizácii a pôsobnosti Štátneho zememeračského a kartografického ústavu a o Technicko... | Aktuálne znenie
Hľadaj v 43/1950 ×
43/1950 Zb.
Nariadenie vlády č. 43/1950 Zb.Nariadenie o organizácii a pôsobnosti Štátneho zememeračského a kartografického ústavu a o Technickom poradnom sbore vo veciach verejného vymeriavania a mapovania
Platnosť od 18.05.1950 do31.12.1953
Účinnosť od 18.05.1950 do31.12.1953
Zrušený 1/1954 Zb.
Časť I. - Štátny zememeračský a kartografický ústav. (§ 1 - § 4)
Časť II. - Technický poradný sbor vo veciach verejného vymeriavania a mapovania. (§ 5 - § 7)
Časť III. - Spoločné a záverečné ustanovenia. (§ 8 - § 9)
Aktuálne znenie 18.05.1950 - 31.12.1953
zo dňa 25. apríla 1950
o organizácii a pôsobnosti Štátneho zememeračského a kartografického ústavu a o Technickom poradnom sbore vo veciach verejného vymeriavania a mapovania.
Vláda Československej republiky nariaďuje podľa § 4 ods. 3 a § 6 ods. 2 zákona č. 82/1948 Sb., o úprave pôsobnosti vo veciach verejného vymeriavania a mapovania (zememeračský zákon), v znení zákona č. 250/1949 Sb.:
Štátny zememeračský a kartografický ústav.
(1) Pre verejné vymeriavacie a mapovacie práce celoštátneho významu a práce osobitnej povahy a dôležitosti zriaďuje sa pri Ministerstve techniky Štátny zememeračský a kartografický ústav (ďalej len „Ústav“).
(2) Sídlom Ústavu je Praha.
Ústavu prislúcha najmä:
1. navrhovať plán svojich prác vymeriavacích a mapovacích,
2. vybudovať geodetické základy polohopisné a výškopisné,
3. vybudovať základy pre katastrálne vceňovanie a vtrieďovanie,
4. vyhotovovať verejné mapové diela použitím všetkých meračských metôd, počítajúc do toho pozemnú a leteckú fotogrametriu,
5. vyhotovovať, rozmnožovať, vydávať a rozširovať mapové diela verejné a iné, ich odvodeniny, ako aj iné výsledky prác verejného vymeriavania a mapovania pre potrebu štátu a verejnosti, najmä pre potreby plnenia jednotného hospodárskeho plánu a územného plánovania a výstavby obcí,
6. obstarávať zememeračské práce spojené so zakladaním, udržovaním a obnovovaním dokumentárneho diela štátnych hraníc,
7. sústreďovať a bezpečne a odborne uschovávať celoštátne diela verejného aj iného vymeriavania a mapovania, najmä triangulačné, nivelačné a mapové a diela štatistiky vceňovacej a pozemkovej, počítajúc do toho úhrnné výkazy katastrálnych hodnôt,
8. vykonávať výskum, skúšobníctvo a dokumentáciu v odbore verejného vymeriavania a mapovania, ako i publikovať výsledky týchto prác,
9. zisťovať pomiestne názvy,
10. vykonávať v odbore verejného vymeriavania a mapovania práce, ktoré mu budú Ministerstvom techniky osobitne prikázané.
Ako oblastný orgán na Slovensku zriaďuje sa pri Povereníctve
techniky Slovenský zememeračský a kartografický ústav (ďalej len „Slovenský ústav“). Jeho sídlom je Bratislava.
Vnútornú organizáciu Ústavu a Slovenského ústavu upraví podrobne minister techniky organizačným poriadkom.
Technický poradný sbor vo veciach verejného vymeriavania a mapovania.
(1) Technický poradný sbor je pomocným orgánom Ministerstva techniky a má najviac 25 členov.
(2) Členov technického poradného sboru vymenúva minister techniky na 2 roky, a to zo zástupcov dotyčných ústredných úradov a povereníctiev, vysokých škôl, národného komitétu geodetického a geofyzikálneho, Vojenského zemepisného ústavu, národných výborov a masových a záujmových organizácií pracujúceho ľudu. Prednostovia príslušných složiek pre verejné vymeriavanie a mapovanie v Ministerstve techniky a v Povereníctve techniky a prednostovia Ústavu a Slovenského ústavu sú členmi technického poradného sboru na základe svojej úradnej funkcie.
(3) Od prípadu k prípadu môžu byť okrem uvedených členov prizvaní na spoluprácu ako experti ďalší odborní pracovníci.
Úlohou technického poradného sboru je najmä podávať vyjadrenia a dobrozdania pri riešení celoštátnych zásadných problémov v odbore verejného vymeriavania a mapovania a podávať posudky a vyjadrenia o návrhoch závažnejšieho dosahu, pokiaľ sa týkajú verejného vymeriavania a mapovania.
(1) Sídlom technického poradného sboru je Praha.
(2) Pre rokovania technického poradného sboru je smerodajný spravovací poriadok, ktorý vydá minister techniky.
(3) Členstvo v technickom poradnom sbore je funkciou čestnou. Členom prislúcha iba náhrada cestovných výdavkov podľa všeobecných predpisov.
(4) Kancelársku službu technického poradného sboru obstaráva svojimi zamestnancami Ministerstvo techniky.
Pôsobnosť Ministerstva národnej obrany vo veciach vymeriavania a mapovania, určených výhradne záujmami obrany štátu, nie je týmto nariadením dotknutá. Iným meračským a mapovým dielom podľa § 2 č. 5 a 7 nie je myslené meračské a mapové dielo, vyhotovené vojenskou správou.
Toto nariadenie nadobúda účinnosť dňom vyhlásenia; vykoná ho minister techniky po dohode so zúčastnenými členmi vlády.

References: § 4
 § 7
 § 9
 § 4
 § 6
 § 2